Document ID: /roh_data/filtered/fineweb-2-filterrobots_roh.jsonl.gz/33544

Cun l'avertura dal bajetg nov dal Museum naziunal svizzer a Turitg stettia in «project dal tschientaner» avant sia realisaziun. Quai scriva il Museum naziunal en ina communicaziun a las medias.
Il bajetg impressiunant saja in schlargiament dal bajetg vegl. Da cuminanza furmian els in ensemble da vegl e nov. Tut en tut ha quest engrondiment custà 111 milliuns francs. Ils architects èn stads il duo basilais Christ e Gantenbein.
Inaugurà vegn il bajetg nov questa fin d’emna. Dasper la notg da las portas avertas e la festa per l’entira populaziun, tegna il cusseglier federal Alain Berset il pled festiv il prim d’avust.
RR novitads 12:00